Diari Oficial de la Generalitat Valenciana


Sumari del DOGV 7568, del 10-07-2015 (2015/6129)

Notificació de la sentència dictada en el procediment de guarda i custòdia número 1563/2013.
--------------------------------------------------------------------------------------------

### Dades del document

Número de DOGV
:   7568

Data del DOGV
:   10-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6129


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1563/2013. [2015/6129]  
Alícia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber:  
Que, en les actuacions de família, guarda, custòdia o aliments fill menor no matrimonial no consensuat 001563/2013, seguides a instàncies d'Ainoha Almarche Molina contra David Tarín Rodríguez, en situació de rebel·lia, en què, en data 21 d'abril de 2015, ha recaigut Sentència número 311/2015, que en la seua part dispositiva diu així:  
  
«Dispositiva  
Estime la demanda plantejada per Ainhoa Almarche Molina contra David Tarín Rodríguez, declarat en rebel·lia, havent sigut part el ministeri fiscal, escau adoptar les següents mesures definitives respecte als fills comuns, D. i B.:  
1. Ambdós progenitors ostentaran la pàtria potestat sobre els menors, si bé s'atribuïx a la demandant la guàrdia i custòdia dels dos fills comuns.  
2. Se suspén el dret de visites del progenitor amb els menors fins que se n'inste la represa per l'interessat, moment en què s'establiran en una primera fase visites tutelades en punt de trobada familiar més pròxim al domicili dels menors i, després d'una fase d'intervenció per part del PEF, en una segona fase, es podran establir visites, de manera que el progenitor podrà tindre els menors en la seua companyia els caps de setmana alterns, des de les 10.00 hores del dissabte a les 20.00 hores del diumenge, i la mitat de les vacacions escolars.  
  
3. El pare haurà d'abonar, en concepte de contribució als aliments dels menors, la quantitat de 150 euros mensuals per a cada un dels seus fills, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística.  
  
Les despeses extraordinàries, necessàries o consensuades per les parts, seran abonades per ambdós progenitors per mitat.  
Tot això sense fer una especial condemna en les costes d'este procediment.  
Contra esta resolució es pot interposar recurs d'apel·lació que haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, acompanyant resguard que acredite haver efectuat el depòsit de 50 euros, en el compte de depòsits i consignacions d'este jutjat, oberta en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
  
Així, esta és la meua sentència, que pronuncie, mane i firme.»  
  
I perquè valga de notificació en forma al demandat, David Tarín Rodríguez, en situació de rebel·lia i ignorat parador, expedisc i firme el present edicte.  
  
València, 29 de maig de 2015.- La secretària judicial: Alícia Ordeig Rabadán.